

**H O T Ă R Â R E**

**privind aprobarea protocoalelor de colaborare între Ministerul Muncii și Solidarității Sociale și Județul Cluj, prin Direcția Generală de Asistență Socială**

**și Protecția Copilului Cluj, pentru implementarea Proiectului „HUB de servicii MMSS - SII MMSS”**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 144 din 21.07.2023 privind aprobarea protocoalelor de colaborare între Ministerul Muncii și Solidarității Sociale și Județul Cluj, prin Direcția Generală de Asistență Socială și Protecția Copilului Cluj, pentru implementarea Proiectului „HUB de servicii MMSS - SII MMSS”,propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 28764/18.07.2023; Raportul compartimentului de resort din cadrul aparatului de specialitate al Consiliului Judeţean Cluj cu nr. 29776 /20.07.2023 și de Avizul cu nr. 28764 din 24.07.2023 adoptat de Comisia de specialitate nr. 5, în baza art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de :

* adresa Direcției Generale de Asistență Socială și Protecția Copilului Cluj nr. 31027/13.07.2023, înregistrată la Consiliul Județean Cluj sub nr. 28764/14.07.2023;
* adresa Ministerului Muncii și Solidarității Sociale cu nr. 2024/DIB/26.10.2022;
* Contractul de finanțare nr. 13/2.3.1./29.04.2021 privind Proiectul ”HUB de servicii MMSS - SII MMSS”, cod MySmis 130963;

Luând în considerare dispozițiile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. d) și alin. (5) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 106 lit. d) și lit. p), ale art. 112 alin. (3) lit. j), ale art. 135 alin. (1) lit. g), ale art. 136 alin. (1) lit. e), ale art. 138 alin. (2), ale art. 140 alin. (4) și ale art. 141 din Legea asistenței sociale nr. 292/2011, cu modificările și completările ulterioare;
* art. 4 alin. (1) și ale art. 20 alin. (1) lit. c) din Legea privind asigurarea calității în domeniul serviciilor sociale nr. 197/2012, cu modificările și completările ulterioare;
* Hotărârii Guvernului nr. 118/2014 pentru aprobarea Normelor metodologice de aplicare a prevederilor Legii nr. 197/2012 privind asigurarea calității în domeniul serviciilor sociale, cu modificările și completările ulterioare;
* Hotărârii Guvernului nr. 867/2015 pentru aprobarea Nomenclatorului serviciilor sociale, precum și a regulamentelor-cadru de organizare și funcționare a serviciilor sociale, cu modificările și completările;
* Hotărârii Guvernului nr. 23/2022 privind organizarea și funcționarea Ministerului Muncii și Solidarității Sociale;
* Hotărârii Guvernului nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal, cu modificările și completările ulterioare;
* Ordinului Ministrului Comunicațiilor și Societății Informaționale nr. 282/2016 privind aprobarea Ghidului solicitantului aferent axei prioritare 2 – Tehnologia Informaţiei şi Comunicaţiilor (TIC) pentru o economie digitală competitivă a Programului operaţional Competitivitate 2014-2020, acţiunea 2.3.1 - apel 1 "Consolidarea şi asigurarea interoperabilităţii sistemelor informatice dedicate serviciilor de e-guvernare tip 2.0 centrate pe evenimente din viaţa cetăţenilor şi întreprinderilor, dezvoltarea cloud computing guvernamental şi a comunicării media sociale, a Open Data şi Big Data - Secţiunea Big Data, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă încheierea protocoalele de colaborare între Ministerul Muncii și Solidarității Sociale și Județul Cluj, prin Direcția Generală de Asistență Socială și Protecția Copilului Cluj, pentru implementarea Proiectului „HUB de servicii MMSS - SII MMSS”, cod MySmis 130963, cuprinse în **anexele nr. 1 şi 2** care fac parte integrantă din prezenta hotărâre.

**Art. 2.** Se mandatează doamna Molnar Nicoleta, director general al Direcției Generale de Asistență Socială și Protecția Copilului Cluj, să semneze în numele și pentru Județul Cluj protocoalele de colaborare prevăzute la art. 1, precum și o declarație pe propria răspundere privind locația în care se implementează proiectul și repartizarea echipamentelor achiziționate prin proiect.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală de Asistență Socială și Protecția Copilului Cluj.

**Art. 4.** Prezenta hotărâre se comunică Direcției Generale de Asistență Socială și Protecția Copilului Cluj, precum și Prefectului Județului Cluj, și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”www.cjcluj.ro”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 145 din 31 iulie 2023**

*Prezenta hotărâre a fost adoptată cu 30 de voturi “pentru”, iar trei membri ai Consiliului județean nu au votat, fiind astfel respectate prevederile legale privind majoritatea de voturi necesară.*